  Анжелика Тихонова корреспондент Удмуртиын «Армиысь туспуктэмъёсын альбом. Мон Калашников автоматэн служба нуи» («Фотографии из армейского альбома. Я служил с автоматом Калашникова») (6+) ужрад кутскиз. Кызьы ивортӥз «ВКонтакте» мерлыко вотэсысь бамаз улосвылысьтымы лулчеберетъя министр Владимир Соловьёв, ужрад конструкторлэн вордскем дырысеныз 100 ар тырмонлы сӥземын. Акцие пыриськыны капчи: со понна ас туспуктэмъёсты пӧлысь армиын яке флотын службадэс нуон вакытэ лэсьтэм туспуктэмдэс быръёно но «Я служил с автоматов Калашникова» хештэген яке гожтэмен мерлык вотэсъёсы пуктоно, DMB2019@museum-mtk.ru почтае келяно но пыриськисьлэсь анкетазэ быдэстоно. Люкаськем туспуктэмъёслэсь «Армиысь туспуктэмъёсын альбом. Мон Калашников автоматэн служба нуи» нимысьтыз альбом кылдытозы. Ужрадэ котькуд мылкыд карись пыриськыны быгатэ. Тодэ вайытом, Ижкарын Михаил Калашниковлы синпелет но конструкторлэсь нимзэ нуллӥсь сквер кылдозы.  Тегъёс: Ижкар Удмуртия МихаилКалашников Мерлык МТКалашниковлы100ар  